钦定古今图书集成/明伦汇编/官常典/第656卷 > 周
## 钦定古今图书集成/明伦汇编/官常典/第656卷 > 周

《周制》，“县正以下设鄙师，掌其鄙之政令。祭祀，酂长掌
其酂之政令。里宰掌比其邑之众寡，治其政令。邻长
掌相纠相受。”皆统于地官。

按：《周礼地官》鄙师：“每鄙上士一人。”

〈订义〉郑锷曰：“教法行于六乡，而六遂无书，考德行、道艺之事，三岁兴甿，何耶？鄙师犹乡之党，正名谓之师，非有教法，何以为师乎？”

各掌其鄙之政令祭祀。

〈订义〉《郑锷》曰：“鄙师掌其祭祀，则祭祀之时亦如党正教其礼事明矣。”

凡作民，则掌其戒令。

〈订义〉郑康成曰：“作民谓起役。”　《易氏》曰：“戒令所以肃众志。军法以百家应调发之数，故酂长以旗鼓兵革帅其民而至，至五百家为一小阵，然后鄙师为之掌其戒令。”

以时数其众庶，而察其媺恶而诛赏。

〈订义〉郑康成曰：“时，四时也。”　黄氐曰：“数众庶，稽其在不也。”媺恶其人之善良奇邪也。自遂师至鄙师，皆行诛赏，与乡不同。乡之诛赏，必告于上。

岁终，则会其鄙之政而致事。

〈订义〉《李嘉会》曰：“鄙管五酂，职众事伙，宜于此会其政而致事于县正。”

《酂长》：每酂中士一人，各掌其酂之政令，以时校登其
夫家，比其众寡。

〈订义〉王昭禹曰：“族师以时校登其夫家，则乡师统其事；酂长以时校登其夫家，则遂师统其事。”

以治其丧纪祭祀之事。

〈订义〉贾氏曰：“丧纪，民之丧纪，若《乡师》所云‘族共丧器’之类。祭祀，谓若族祭酺之类。”

“若作其民而用之”，则以旗鼓兵革帅而至。

〈订义〉《易》氏曰：“先王寓兵于民，而其器亦出于民。无事则藏之，器无不完，有事则出之，器无不利”，盖至于百家而后兵器始备。若作民而师田行役，则族师以旗鼓兵器帅而至，酂长亦以旗鼓兵革帅而至。盖以是帅之，以是用之，所谓不教而殃民者无有矣。

若岁时简器，与有司数之。

〈订义〉郑康成曰：“简器，简稼器也。兵器亦存焉。有司，遂大夫。”

凡岁时之戒，令皆听之。

〈订义〉郑锷曰：“有戒令，躬往听之，归而告戒，一酂为之长者职当然也

〈订义〉贾氏曰：“酂长弥亲民，故趋其耕耨，并稽考女功之事。”

里宰，每里下士一人。

〈订义〉郑锷曰：“六乡之长谓之宰，至治一里者犹乡也，闾胥亦以宰为名，何耶？宰取其能裁制耳。一里之众苟无宰制之能，何以治之？职之卑者，于尊无嫌，所以同夫宰之称。”

掌比其邑之众寡与其六畜、兵器，治其政令。

〈订义〉郑康成曰：“邑犹里也。”

以岁时合耦于锄，以治稼穑，趋其耕耨，行其秩叙。

〈订义〉郑锷曰：“一里之家相与耦耕，宜自配合，何待里宰？余以为耦耕之法，一耜之广者五寸，二耜为耦，广深一尺，故合二耜则须两人共发之。人有老幼，力有强弱，为耦者未必通耕，则耕者废，里宰岁时往即锄室，为合其耦，使人人适均，斯无废耕之事。锄之为言助也，里宰合耦之所，教为治所之名。《月令》‘季冬命农计耦’”耕事盖于此室计之。所谓“岁时”者，其季冬欤为合耦以治稼穑，乃趋其耕耨，使无失时。然有以趋之，无以劝之，无益也。行其秩叙，所以劝之欤。

以待有司之政令，而征敛其财赋。

〈订义〉贾氏曰：“此言待有司征敛者，谓县师、旅师

邻长，五家则一人，掌相纠相受。”

〈订义〉贾氏曰：“使五家各相纠察，宅舍有故，又相容受也。”

凡“邑中之政相赞。”

〈订义〉刘执中曰：“邑中之政，谓里宰也。”

徙于他邑，则从而授之。

〈订义〉郑康成曰：“从犹随也，授犹付也。”

### 显王十九年春徙都咸阳始置县县有丞

按：《史记周本纪》，不载。按《商君传》：“鞅定变法之令，为
筑冀阙宫庭于咸阳。秦自雍徙都之，而令民父子兄
弟同室内息者为禁，而集小都乡邑聚为县，置令丞，
凡三十一县。”